Γ.Π.Σ. Πάμισος Μεσσήνης

Ο **Γυμναστικός Ποδοσφαιρικός Σύλλογος Πάμισος Μεσσήνης** είναι αθλητικός σύλλογος που εδρεύει στην Μεσσήνη του νομού Μεσσηνίας και έχει επίσημο έτος ίδρυσης το 1929. 

Το ποδοσφαιρικό τμήμα την περίοδο 2004–2005 αγωνιζόταν στα επαγγελματικά πρωταθλήματα με την επωνυμία «**Γ.Π.Σ. Πάμισος Μεσσήνης [[Ποδοσφαιρική Ανώνυμη Εταιρεία|Π.Α.Ε.]]**» και με τον διακριτικό τίτλο «**[[Ποδοσφαιρική Ανώνυμη Εταιρεία|Π.Α.Ε.]] Πάμισος Μεσσήνης**».

Από την ίδρυσή του έως σήμερα ο σύλλογος διαθέτει ποδοσφαιρικό τμήμα, ενώ για πολύ μεγάλο διάστημα κατά το παρελθόν διέθετε και τμήμα στίβου που συμμετείχε σε επίσημους αγώνες του ΣΕΓΑΣ, το οποίο όμως σταδιακά αδρανοποιήθηκε. Το 2015 δημιούργησε τμήμα καλαθοσφαίρισης.

## Ιστορία
Ιδρύθηκε το 1929 στη Μεσσήνη του νομού Μεσσηνίας με την ονομασία **Αθλητικός Ποδοσφαιρικός Σύλλογος Μεσσήνης «ο Πάμισος»** με χρώματα το πράσινο και το λευκό και έμβλημα τον αρχαίο δισκοβόλο, λόγω της σχέσης της πόλης με την Αρχαία Μεσσήνη και πήρε το όνομά του από το ποτάμι Πάμισο που διαρρέει την πόλη. Το 1932, έπειτα από τροποποίηση του καταστατικού, μετονομάστηκε σε **Γυμναστικός Ποδοσφαιρικός Σύλλογος Μεσσήνης «ο Πάμισος»** και απέκτησε ως έμβλημα το τριφύλλι.

150px|μικρογραφία|Λογότυπο της Π.Α.Ε. Πάμισος Μεσσήνης

Σε όλη την πορεία του ο Πάμισος έπαιξε πρωταγωνιστικό ρόλο στις διοργανώσεις της Ε.Π.Σ. Μεσσηνίας και έχει κατακτήσει αρκετές φορές το τοπικό πρωτάθλημα και δέκα φορές το κύπελλο Ε.Π.Σ. Μεσσηνίας.

Τα έτη 1968, 1969, 1970, 1971, 1973 και 1976 διεκδίκησε την άνοδο στη Β΄ Εθνική μέσω του ειδικού πρωταθλήματος ανόδου ως Πρωταθλητής Ε.Π.Σ. Μεσσηνίας χωρίς όμως επιτυχία. 

Έως σήμερα έχει αγωνιστεί 2 φορές στην επαγγελματική Γ΄ Εθνική (1997–98 και 2004–05), 2 φορές στην ερασιτεχνική Γ΄ Εθνική (2018–19 και 2020–21) και 20 φορές στη Δ΄ Εθνική.

## Τίτλοι – Διακρίσεις
* 1 Πρωτάθλημα Δ΄ Εθνικής:
** 1996–97
* Δευτεραθλητής Δ΄ Εθνικής (άνοδος):
** 2003–04
* 15 Πρωταθλήματα Ε.Π.Σ. Μεσσηνίας: 
** 1967–68, 1968–69, 1969–70, 1970–71, 1972–73, 1975–76, 1977–78, 1983–84, 1985–86, 1987–88, 1993–94, 2007–08, 2013–14, 2017–18, 2019–20
* 11 Κύπελλα Ε.Π.Σ. Μεσσηνίας:
** 1971–72, 1972–73, 1974–75, 1976–77, 1978–79, 1984–85, 1987–88, 1993–94, 1995–96, 2010–11, 2022–23

## Παρουσία στα Εθνικά πρωταθλήματα

## Τμήμα καλαθοσφαίρισης
Το τμήμα καλαθοσφαίρισης του συλλόγου ιδρύθηκε το 2015 με πρωτοβουλία του αθλητή Ηλία Ηλιόπουλου και εντάχθηκε στη δύναμη της ΕΚΑΣΚΕΝΟΠ.

Το 2019 κέρδισε την άνοδο από την Β' στην Α2 κατηγορία και το 2020 κέρδισε την άνοδο στην Α1 κατηγορία της ΕΚΑΣΚΕΝΟΠ. Οι παίκτες που πλαισίωσαν την ομάδα σε αυτό τον θρίαμβο είναι οι Μαυράκης, Γεωργακλής, Μεϊντάνης, Κολάμπας, Χ. Δημόπουλος, Στασινόπουλος, Δημητρακόπουλος, Θ. Κυριακίδης, Η. Ηλιόπουλος, Ρούτσης, Β. Ρούτσης, Ν. Ποδοχωρίτης και Σ. Μουραφέτης.

## Παραπομπές


## Εξωτερικοί σύνδεσμοι
* Πρωταθλητές της Δ΄ Εθνικής
* Ο επίσημος ύμνος I του Γ.Π.Σ. Παμίσου (έκδοση 2018)
* Ο επίσημος ύμνος σε επαγγελματικό αρχείο studio 50 ΜΒ .WAV
* Ο επίσημος ύμνος σε αρχείο για αυτοκίνητο, υπολογιστή κτλ .mp3
* Στίχοι ύμνου του Γ.Σ. Πάμισος Μεσσήνης
* Ο επίσημος  ύμνος του Γ.Π.Σ. Πάμισος Μεσσήνης έκδοση 2018 από Βαγγέλη Κατσίποδα
* Ένα σόλο 5 μέτρων που δεν μπήκε στον αρχικό ύμνο
* Ο Επετειακός Ύμνος ΙΙ  για τα 100 χρόνια του Παμίσου 1929-2029  σε φορμά .mp3 https://drive.google.com/file/d/16Bu3cc9V2oxz-ohT-vp9U-PhkF4FY7o0/view?usp=sharing  
* Σύνδεσμος Youtube :  https://www.youtube.com/watch?v=5kOlksTsWBw  
* Οι φωνές μόνο: https://drive.google.com/file/d/1VLNDzLN6zhKxWti8BMCu5gDWLa0EucSM/view?usp=sharing 
* Μόνο τα όργανα ενορχήστρωσης :  https://drive.google.com/file/d/1sxrCjl7EyYk7Pm4Kd0mIWaJL2dZCwxDK/view?usp=sharing

Κατηγορία:Αθλητικοί σύλλογοι Μεσσηνίας
Κατηγορία:Ιδρύσεις αθλητικών συλλόγων το 1929
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1929
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.ΚΕ.ΝΟ.Π.